“Padha rungokna tak kandhani carane gawe! Yen arep gawe mobil-mobilan utawa truk-trukan, dhisik dhewe bodong ditugel jumbuh karo sing dibutuhke. Nyisihake telung senti ping papat kanggo gawe roda. Yen truke gandhengan, ya sing kanggo rodha luwih akeh dijumbuhake karo cacahe gandhengan. Semono uga yen arep gawe sepur-sepuran. Sisane banjur disigar dadi loro. Sing rata tipak sigaran kuwi mengko dadi perangan ngisor mobil-mobilan, dene sing mlengkung setengah lingkaran dadi perangan ndhuwur. Yen arep gawe truk bak bukaan utawa bak tutupan, kowe ngukura saka ngarep kira-kira 10 Cm pinangka ndhas-ndhasane truk, banjur samburine ndhas-ndhasan saka ndhuwur tok longi separo memburi pinangka papan bake truk. Ngerti apa ora?” Pak Paimin wiwit nerangake carane gawe truk-trukan saka bodong.